stanford-oval/wikipedia huggingface dataset:
København Sydin asema
Historia

Aseman nimi muutettiin Ny Ellebjergistä København Sydiksi (Eteläinen Kööpenhamina) 10. joulukuuta 2023, kun asemasta kehittyi merkittävä liikenteen solmukohta.
Asemasta tuli Kööpenhaminan metron M4-linjan eteläinen pääteasema, kun laajennus avattiin 22. kesäkuuta 2024.
Tulevaisuus

Vuosina 2023-2025 rakennetaan lisää laitureita pääradalle Ruotsista ja Kööpenhaminan lentokentältä Juutinrauman rataa pitkin Kööpenhamina–Ringsted suurnopeusradalle kulkeville junille, joka on suunniteltu Fehmarninsalmen rautatie yhteyttä varten, sekä päinvastaiseen suuntaan.
Aiheesta muualla

Kuvia tai muita tiedostoja aiheesta København Sydin asema Wikimedia Commonsissa
metroasema
Aleksandr Nikolajevitš Demidoff

Aleksandr Nikolaevitš Lopukhin-Demidoff (24. maaliskuuta 1870 Venäjän keisarikunta - 6. joulukuuta 1937 Viipuri, Suomi) oli venäläistaustainen suomalainen ruhtinas, eversti ja kartanonomistaja.
Perhe

Lopukhin-Demidoff syntyi vauraaseen Demidoffin venäläistaustaiseen aatelissukuun. Hänen isä oli ruhtinas, kenraaliluutnantti Nikolai Demidoff ja äiti Olga Stolypin.
Hän avioitui Natalia Naryškinin (3. toukokuuta 1886 Viipuri - 8. lokakuuta 1957 Mikkeli) kanssa vuonna 1904, joka oli keisarillisen hovin kamariherra Dmitri Konstantinovitš Naryškinin ja kreivitär Helene von Tollin tytär. Natalia Naryškin oli sukua Romanovin tsaariperheelle Pietari Suuren äidin kautta. Mikkeliläinen Ollinmäen viinitila nimesi Ruhtinatar-kuohuviinin Natalia Demidoffin mukaan. Anttolanhovin kartanon Ruhtinattaren lounas nimettiin Natalian mukaan vuonna 2007.
Pariskunta sai kuusi poikaa: Nikolai Alexandrovitš (1904-1995), Alexander Alexandrovitš (1905-1982), Sergei Alexandrovitš (1906-1995), Andrei Alexandrovitš (1908-1911), Georg Alexandrovitš (1914-1968) ja Peter Alexandrovitš (1916-1998). Peter Alexandrovitš muutti nimensä Pekka Tammipuuksi. Kolme vanhinta poikaa lähetettiin opiskelemaan sisäoppilaitoksiin Englantiin.
Aurora Karamzin kuului hänen perhepiriiin, koska Karamzin oli ollut naimisissa hovijahtimestari Paul Demidovin kanssa.
Nikolai Alexandrovitš peri ruhtinaan arvonimen, mutta hänellä ei ollut lapsia. Ruhtinaan arvonimi siirtyi Suomessa syntyneelle ja asuneelle Alexander Alexandrovitšin (1905-1982) pojalle Yrjö Onni Johannes Demidoffille (1936–2018) ja myöhemmin Nikolai Alexander Paul Demidoffille (s. 1976), joka on nykyään viides ruhtinas Lopukhin-Demidoff.
Ura

Lopukhin-Demidoff valmistui kadettikoulusta, jonka jälkeen hänet siirrettiin keisarilliseen tykistökouluun. Hän palveli majurina keisarillisessa husaarirykmentissä. Hän palveli keisarinnan chevalier-kaartissa Carl Gustaf Emil Mannerheimin kanssa. Hän osallistui Venäjän-Japanin sotaan. Hänet ylennettiin everstiksi.
Lopukhin-Demidoffin suku omisti mittavan maaomaisuuden, huonekalu- ja sokeritehtaita Kiovan kuvernementissä. Suku loi varallisuuden omistamalla asetehtaita ja kaivoksia.
Lopukhin-Demidoff pakeni Venäjän vallankumousta Suomeen vuonna 1917. Hän osallistui Suomen sisällisotaan valkoisten puolella. Hänet palkittiin vapaussodan muistomitalilla. Hän erosi armeiijan palveluksesta ja ryhtyi maanviljelijäksi.
Hän otti Suomen kansalaisuuden.
Lopukhin-Demidoff osti Etelä-Savossa sijaitsevan Anttolan Anttolanhovin kartanon itselleen vuonna 1917. Hän toi Venäjältä Suomeen turvaan 100 kilpa-ajohevosta, jalorotuisia koiria, kultaa, hopeaa ja perhekalleuksia. Hän rakennutti kartanon uuden päärakennuksen ja suunnitteli kartanosta turvapaikkaa Venäjän  keisari, Suomen suuriruhtinas Nikolai II:lle ja tsaariperheelle. Anttolan talonpojat pitivät ruhtinaspariskunnan vieraanvaraisuudesta ja sydämellisyydestä. Lopukhin-Demidoff myi Anttolanhovin vuonna 1920.
Hän asui Anttolanhovin kartanon lisäksi Viipurin Talin hovissa, Kurikkalassa ja Terijoella. Lopukhin-Demidoffin vaimo Natalia syntyi Talin hovissa. Demidoffit omistivat huvilan Terijoella.
Lopukhin-Demidoff oli taitava metsästäjä ja hän järjesti hulppeita metsästysretkiä. Mannerheim osallistui hänen metsästysretkille.
Hänen viimeiset elinvuodet olivat taloudellisesti haastavaa aikaa, koska rikkaudet katosivat suureellisen elämäntyylin seurauksena. Hän toimi viimeisinä vuosinaan työmiehenä. Työkaverit muistivat hänet vahvana, tarmokkaana ja voimakkaana miehenä, joka suoritti raskaita ruumiillisia töitä.
Lopukhin-Demidoff menehtyi Viipurissa joulukuussa vuonna 1937, koska hän putosi reestä, mikä kuljetti raskasta lastia. Putoamisen seurauksena hän sai kuolettavan iskun päähänsä. Hän menehtyi Viipurin lääninsairaalassa.
Ruhtinaan lempinimi oli "Beppo".
Kunnianosoitukset

Vapaussodan muistomitali
Garage Days Re-Revisited

| Garage Days Re-Revisited Metallica |
| --- | --- | --- |

EP-levyn tiedot
 Äänitetty : heinäkuu 1987 A&M Studios, Santa Monica Conway Studios, Los Angeles
 Julkaistu: 21. elokuuta 1987
 Formaatti: LP, CD
 Tuottaja(t): Metallica
 Tyylilaji: thrash metal, speed metal
 Kesto: 25.04
 Levy-yhtiö: Elektra, Vertigo
Metallican muut julkaisut
| Master of Puppets 1986 | Garage Days Re-Revisited 1987 | ...And Justice for All 1988 |
Garage Days Re-Revisited on thrash metal -yhtye Metallican vuonna 1987 julkaistu EP. Se ei sisältänyt lainkaan yhtyeen omia kappaleita, vaan kaikki kappaleet olivat cover-versiota toisten yhtyeiden kappaleista. EP:n sisältö julkaistiin uudelleen yhtyeen cover-kokoelmalla Garage Inc. vuonna 1998.
Kyseinen EP oli myös yhtyeen ensimmäinen äänitetty julkaisu, jossa Jason Newsted soittaa bassoa.
Kappalelista

Kappaleiden nimien perässä yhtye, joka oli kappaleen alkuperäinen esittäjä.
Helpless – 6.39  (Diamond Head)
The Small Hours – 6.43  (Holocaust)
The Wait – 4.44  (Killing Joke)
Crash Course In Brain Surgery – 3.10  (Budgie)
Last Caress/Green Hell – 3.30  (Misfits)
Kokoonpano

James Hetfield – laulu, rytmikitara
Kirk Hammett – soolokitara
Jason Newsted – basso, taustalaulu
Lars Ulrich – rummut
Aiheesta muualla

Garage Days Re-Revisited Discogsissa. (englanniksi)
Albumi Garage Days Re-Revisited Encyclopaedia Metallum -sivustolla (englanniksi)
Herrmann

Herrmann on muun muassa seuraavien henkilöiden sukunimi:
Bernard Herrmann (1911–1975), yhdysvaltalainen elokuvamusiikin säveltäjä
Börje Herrmann (1921–1978), suomalainen jalkapalloilija
Denise Herrmann-Wick (s. 1988), saksalainen maasto- ja ampumahiihtäjä ja olympiavoittaja
Edward Herrmann (1943–2014), yhdysvaltalainen näyttelijä
Erich Herrmann (1914–1989), saksalainen käsipalloilija ja olympiavoittaja
Hans Herrmann (s. 1928), saksalainen Formula 1 -kuljettaja
Hugo Herrmann (1896–1967), saksalainen säveltäjä, urkuri ja kuoronjohtaja
Jacob Herrmann, saksalainen rugbynpelaaja
Mathias Herrmann (s. 1962), saksalainen näyttelijä
Nicolai Herrmann (1889–1953), suomalainen yritysjohtaja ja kauppaneuvos
Patrick Herrmann (s. 1991), saksalainen jalkapalloilija
Richard Herrmann (1923–1962), saksalainen jalkapalloilija
Siegfried Herrmann (1932–2017), saksalainen kestävyys- ja keskimatkojen juoksija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ned Leeds

| Ned Leeds |
| --- | --- |
Luoja(t):  Stan Lee   Steve Ditko
Kustantamo:  Marvel
Ensiesiintyminen:  Amazing Spider-Man #25
Henkilötiedot
Oikea nimi:  Ned Leeds
Status:  elossa
Edelliset ryhmäsidokset:  Daily Bugle
Henkilöllisyydet:  Mörkö III
Voimat:  ei supervoimia
Suhteet
Sukulaiset:  Betty Brant (vaimo)
Ned Leeds on Marvel-kustantamon luoma sarjakuvahahmo. Hän kuuluu Hämähäkkimies sarjakuva seikkailujen sivuhahmoihin. Hän oli työskentelemässä Daily Buglessa, jossa myös Peter Parker työskentelee. Hänen ensiesiintymisensä oli Amazing Spider-Man #25-lehdessä, ja hänet loivat Stan Lee ja Steve Ditko.
Ned Leeds muissa medioissa > Televisio

Ned Leeds esiintyy vain pienessä toimitustyö roolissa Hämähäkkimies-animaatiosarjassa jaksoissa 42 "Syyllinen" ja 47 "Herääminen"
Bob Bergen toimi hahmon äänenä.
Ned Leeds muissa medioissa > Elokuvat

Vuoden 2017 elokuvassa Spider-Man: Homecoming Ned Leeds esiintyy high school -opiskelijana ja Peter Parkerin parhaana ystävänä, joka saa elokuvan alussa tietää Peterin olevan Hämähäkkimies. Hahmossa on vaikutteita Ganke Leestä (Miles Moralesin paras ystävä Ultimate Marvel -jatkumossa). Nediä näyttelee Jacob Batalon.
Ned esiintyy myös vuoden 2018 elokuvassa Avengers: Infinity War. Koulumatkan aikana hän ja Peter huomaavat Q-aluksen, jolla Ebony Maw ja Cull Obsidian olivat saapuneet Maahan. Ned kiinnittää muiden oppilaiden huomion alukseen, jolloin Peter saa tilaisuuden poistua salaa bussista ja lähteä Hämähäkkimiehenä ottamaan asiasta selvää.
Ned esiintyy lyhyesti vuoden 2019 elokuvassa Avengers: Endgame, kun hän ja Peter kohtasivat taas palasivat viisi vuotta Infinity Warin tapahtumien jälkeen takaisin Midtownin tiedelukioon opiskelemaan. Selityksenä siihen miksi Ned oli yhä nuori opiskelija, elokuvan ohjaajat Anthony ja Joe Russo vahvistivat Nedin olleen Peterin ohella yksi ihmisistä, jotka Thanos oli Ikuisuuskivillä muuttanut tomuksi, kunnes Hulk oli herättänyt heidät takaisin henkiin.
Elokuvassa Spider-Man: Far From Home (2019) hän alkaa luokkaretken aikana seurustelemaan Betty Brantin kanssa, mutta kertovat Peterille ja Michelle ”MJ” Jones-Watsonille luokkaretken jälkeen päättäneensä erota sopuisissa merkeissä.
Elokuvassa Spider-Man: No Way Home (2021) Ned, Peter ja MJ saavat kieltävät vastaukset kaikista yliopistoista, joihin hakevat, koska sankariksi tekeytynyt Mysterio oli lavastanut Hämähäkkimiehen syylliseksi omaan kuolemaansa ja paljastanut maailmalle Peterin olevan Hämähäkkimies. Kun muistiloitsu, jonka Stephen Strange langetti Kof-Kolin riimuilla Peterin henkilöllisyyden unohtamiseksi, epäonnistuu ja tuo muiden universumeiden Hämähäkkimiesten vihollisia, Peter, MJ ja Ned saavat tehtäväkseen napata nämä. Ned saa myöhemmin käsiinsä Strangen portaaleja avaavan sormuksen, kun Peter päättää parantaa roistot ja vangitsee Strangen Peiliulottuvuuteen. Ned tulee jäljittäneeksi sormuksella kaksi muista universumeista tullutta Peterin varianttia (toinen on Sam Raimin elokuvatrilogian universumista ja toinen on Marc Webbin The Amazing Spider-Man -elokuvien universumista). Kun kaikki roistot on pysäytetty ja Ned vapauttanut sormuksella Strangen Peiliulottuvuudesta, Strange langettaa Peterin pyynnöstä uuden loitsun, joka hävittää myös Nedin ja MJ:n muistot Peterin olemassaolosta ja ystävyydestä.
Chicago Tribune

| Chicago Tribune |
| --- | --- |


Lehtityyppi:  sanomalehti
Kustantaja:  Tribune Company
Julkaisija:  Tony W. Hunter
ISSN:  ISSN 2165-171X ja 1085-6706
Levikki:  106 156 (2021)
Perustettu:  1847
Päätoimittaja:  Gerould W. Kern
Sitoutuneisuus:  keskusta-oikeisto
Kotikunta:  Chicago
Kotimaa:   Yhdysvallat
Sivukoko:  broadsheet
Ilmestymistiheys:  päivittäin
Kieli:  englanti
Aiheesta muualla
OCLC
Kotisivu
Chicago Tribune on Chicagossa Yhdysvalloissa ilmestyvä sanomalehti. Se on Chicagon ja Yhdysvaltain keskilännen johtava sanomalehti. Vuonna 2021 se oli levikiltään seitsemänneksi suurin Yhdysvalloissa (106 156 kappaletta).
Historia

Lehti perustettiin vuonna 1847 nimellä Chicago Daily Tribune. Sisällissodan aikana lehti tuki äänekkäästi Abraham Lincolnia ja orjuuden lakkauttamista. Lehden kanta on edelleen kallellaan keskusta-oikeistoon.
Vuonna 1922 lehti järjesti kansainvälisen arkkitehtikilpailun toimistotornin suunnittelemiseksi. Eliel Saarisen ehdotus tuli kilpailussa toiseksi. Arkkitehti Louis Sullivanin tyrmättyä julkisuudessa voittaneen ehdotuksen ja nostettua Saarisen ehdotuksen ylivoimaisesti parhaaksi, siirtyi Eliel Saarinen työskentelemään Yhdysvaltoihin.lähde?
Talvisodan aikana Chicago Tribune julkaisi lavastettuja valokuvia Suomen rintamalta. Ne oli otettu Helsingin Käpylässä.
Muuta

Toinen Chicagossa ilmestyvä sanomalehti on Chicago Sun-Times.
CEd

| CEd> Perustiedot |
| --- | --- |
Tyyppi:  I- ja II-luokan kaksikerroksinen IC-vaunu
Liikennöitsijä:  VR
Valmistaja:  Transtech
Lukumäärä:  42 kpl
Valmistusvuodet:  2019–2022
Numerointi:  28401–28427, 28429–28443
Tekniset tiedot
Huippunopeus:  200 km/h
Pituus:  26,4 m
Leveys:  3,2 m
Korkeus:  5,2 m
Raideleveys:  1 524 mm
Telit:  SIG-85
CEd on VR:n kaksikerroksiselle InterCity-vaunusarjalle annettu kalustotunnus. Vaunusarja on uudistettu Eko- ja Ekstra-luokan vaunu, joka eroaa vanhemmasta Edb-vaunusta siten, että sen Ekstra-luokassa on 2+1-penkkirivit, kun Edb:ssä on 2+2-rivit. Edb-vaunuja alettiin muuttamaan vähitellen CEd-vaunuiksi vuonna 2019. Lisäksi kaksi Ed-vaunua muutettiin CEd-vaunuiksi. Ensimmäinen kaupallinen ajo CEd-vaunulla tehtiin 7. kesäkuuta 2019. Huhtikuuhun 2022 mennessä kaikki 40 Edb-vaunua ja kaksi Ed-vaunua oli muutettu CEd-sarjaan. CEd-vaunut ovat yleensä InterCity-junissa vaununa 2.
Pavona

| Pavona |
| --- | --- |
 Pavona duerdeni
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Agariciidae
Suku::  Pavona  Lamarck, 1801 
Katso myös
   Pavona Wikispeciesissä   Pavona Commonsissa 
Infobox OKNimi-testi OK: 
Pavona on kivikorallien  suku. Siihen kuuluu noin 17 lajia. Niissä on kaikissa symbioottisia leviä. Niitä tavataan sekä Punaisellamerellä ja  indopasifisella merialueella että Havaijin lähivesillä.
Joitakin lajeja pidetään riutta-akvaariossa. Niitä kutsutaan kaktus- tai perunalastukoralleiksi kasvutapansa takia. IUCN:n vuoden 2024 luokituksessa yksitoista lajia oli luokiteltu elinvoimaiseksi, yhden silmälläpidettäväksi, neljä vaarantuneeksi, yhden erittäin uhanalaiseksi ja kaksi puutteellisesti tunnetuksi.
Lajeja

Pavona bipartita
Pavona cactus
Pavona clavus
Pavona danai
Pavona decussata
Pavona diffluens
Pavona divaricata
Pavona duerdeni
Pavona explanulata
Pavona frondifera
Pavona gigantea
Pavona lata
Pavona maldivensis
Pavona minuta
Pavona varians
Pavona venosa
Pavona xarifae
Aiheesta muualla

ARKive (Arkistoitu – Internet Archive)
F1 23

| F1 23 |
| --- | --- |

Kehittäjä:  Codemasters Birmingham
Julkaisija:  Codemasters
Jakelija:  Bandai Namco Entertainment
Pelisarja:  Formula 1
Pelimoottori:  EGO Engine 4.0
Julkaistu:  EU 16. kesäkuuta 2023
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 4 Xbox One Microsoft Windows
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Oheislaite:  rattiohjain, pad-ohjain
Lisää peliartikkeleitaVideopelien teemasivulla
Infobox OK   : 
F1 23 on Codemastersin kehittämä ajopeli, joka perustuu Formula 1 -kauteen 2023. Peli julkaistiin PlayStation 4-, Xbox One- ja Microsoft Windows -alustoille 16. kesäkuuta 2023. Peli sisältää kaikki kauden 2023 tallit, kuljettajat ja radat.
Harper

Harper voi tarkoittaa seuraavia:
Harper, kylä Kanadassa
Harper, kaupunki Liberiassa
Harper, kaupunki Yhdysvaltojen Iowassa
Harper, kaupunki Yhdysvaltojen Kansasissa
Harper, asutuskeskus Yhdysvaltojen Texasissa
Alan Harper (s. 1944), irlantilainen anglikaaninen arkkipiispa
Ben Harper (s. 1969), yhdysvaltalainen laulaja-lauluntekijä
Blake Harper (s. 1968), kanadalainen pornonäyttelijä
Bob Harper (s. 1965), yhdysvaltalainen kuntosaliohjaaja ja -valmentaja, televisioesiintyjä
Bryce Harper (s. 1992), yhdysvaltalainen baseballpelaaja
Dawn Harper-Nelson (s. 1984), yhdysvaltalainen pika-aitajuoksija
Ernest Harper (1902–1979), brittiläinen kestävyys- ja maastojuoksija
Francis Harper (1886–1972), yhdysvaltalainen biologi ja lintutieteilijä
Heather Harper (1930–2019), irlantilainen oopperalaulaja
Hill Harper (s. 1966), yhdysvaltalainen näyttelijä ja kirjailija
Honey Harper, oik. William Fussell (s. 1989), yhdysvaltalainen muusikko
Ida Husted Harper (1851–1931), yhdysvaltalainen suffrageetti
Jacey Harper (s. 1980), trinidadtobagolainen pikajuoksija
James Harper (s. 1980), englantilainen jalkapalloilija
Jessica Harper (s. 1949), yhdysvaltalainen näyttelijä
Michael Harper (1931–2010), englantilainen anglikaaninen, myöhemmin ortodoksinen pappi ja karismaattisen liikkeen vaikuttaja
Patrick Harper (s. 1998), yhdysvaltalainen jääkiekkoilija
Ron Harper (s. 1964), yhdysvaltalainen koripalloilija
Roy Harper (s. 1941), englantilainen laulaja ja lauluntekijä
Sam Harper, yhdysvaltalainen käsikirjoittaja, ohjaaja ja elokuvatuottaja
Shane Harper (s. 1989), yhdysvaltalainen jääkiekkoilija
Stephen Harper (s. 1959), Kanadan pääministeri
Steve Harper (s. 1975), englantilainen jalkapallomaalivahti
Sylvia Lance Harper (1895–1982), australialainen tennispelaaja
Tess Harper (s. 1950), yhdysvaltalainen näyttelijä
Valerie Harper (1939–2019), yhdysvaltalainen näyttelijä.
Roy Harper, DC Comicsin sarjakuvahahmo
James Jacob Harper, Jim Harper, Vartija, Teräsmies-sarjakuvien hahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harper”, voi hakea sivunnimihaulla, laajalla sivunnimihaulla tai tekstihaulla.
Simpson

Simpson on muun muassa seuraavien henkilöiden sukunimi:
Alan Simpson (1940–2024), brittiläinen keskimatkojen juoksija
Andrew Simpson (1976–2013), brittiläinen kilpapurjehtija, olympiavoittaja ja maailmanmestari
Ashlee Simpson (s. 1984), yhdysvaltalainen laulaja
Brandon Simpson (s. 1981), bahrainilainen 400 metrin juoksija
Briitta Simpson (1898–1988), amerikansuomalainen kirjailija
Charlie Simpson (s. 1985), englantilainen muusikko
Cody Simpson (s. 1997), australialainen laulaja
Danny Simpson (s. 1987), englantilainen jalkapalloilija
Dillon Simpson (s. 1993), kanadalainen jääkiekkoilija
Don Simpson (1945–1996), yhdysvaltalainen elokuvatuottaja
Donna Simpson (s. 1967), yhdysvaltalainen maailman lihavimpiin kuuluva nainen
Edna O. Simpson (1891–1984), yhdysvaltalainen republikaanipoliitikko ja edustajainhuoneen jäsen
Gerald Simpson (A Guy Called Gerald, s. 1967), englantilainen muusikko, tuottaja ja DJ
Harold Simpson (1893–1973), kanadalainen jääkiekkoilija
Harold Simpson, Hack Simpson (1910–1978), kanadalainen jääkiekkoilija ja olympiavoittaja
Heli Simpson (s. 1987), australialainen näyttelijä ja laulaja
Howard W. Simpson (1892–1963), yhdysvaltalainen keksijä, jonka mukaan on saanut nimensä Simpson-planeettavaihde
Jemma Simpson (s. 1984), brittiläinen juoksija
Jennifer Simpson (s. 1986), yhdysvaltalainen keskimatkojen ja estejuoksija
Jessica Simpson (s. 1980), yhdysvaltalainen laulaja
Joanne Simpson (1923–2010), yhdysvaltalainen meteorologi
Jordan Simpson (s. 1985), australialainen jalkapalloilija
Keithy Simpson (s. 1990), jamakailainen jalkapalloilija
Lorna Simpson (s. 1960), yhdysvaltalainen valokuvaaja, taidemaalari, kuvanveistäjä, kollaasien ja installaatioiden tekijä
Louis Simpson (1923–2012), yhdysvaltalainen runoilija
Margaret Simpson (s. 1981), ghanalainen seitsenottelija
Mark Simpson (s. 1995), kanadalainen jääkiekkoilija
Mona Simpson (s. 1957), yhdysvaltalainen kirjailija
O. J. Simpson (1947–2024), yhdysvaltalainen amerikkalaisen jalkapallon pelaaja ja elokuvanäyttelijä
Portia Simpson-Miller (s. 1945), Jamaikan pääministeri
Reg Simpson (1920–2013), brittiläinen kriketinpelaaja
Robert L. Simpson (1910–1977), yhdysvaltalainen elokuvaleikkaaja
Robert Simpson (1912–2014), yhdysvaltalainen meteorologi
Robert L. Simpson (1915–2003), yhdysvaltalainen mormonivaikuttaja
Robert Simpson (1921–1997), brittiläinen säveltäjä
Robert Laurence Albert Simpson, Ronny Jordan (1962–2014), brittiläinen kitaristi
Sean Simpson (s. 1960), brittiläis-kanadalainen jääkiekkoilija ja valmentaja
Sherone Simpson (s. 1984), jamaikalainen pikajuoksija
Sturgill Simpson (s. 1978), yhdysvaltalainen muusikko ja näyttelijä
Thomas Simpson (1710–1761), englantilainen matemaatikko, jonka mukaan on nimetty Simpsonin sääntö
Tom Simpson (s. 1937), englantilainen pyöräilijä
Valerie Simpson (s. 1946), yhdysvaltalainen muusikko ja lauluntekijä, toinen Ashford & Simpson -duon jäsenistä
Wallis Simpson (1896–1986), Yhdistyneen kuningaskunnan Edvard VIII:n vaimo
Paikannimenä

Simpson, Australia
Simpson, Englanti
Simpson, Kanada
Simpson, Yhdysvaltojen Illinois
Simpson, Yhdysvaltojen Kansas
Simpson, Yhdysvaltojen Louisiana
Simpson, Yhdysvaltojen Pohjois-Carolina
Simpsonjoki, Chile
Simpsonjoki, Kanada
Simpsonin aavikko, Australia
Simpsonin piirikunta, Yhdysvaltojen Kentucky
Simpsonin piirikunta, Yhdysvaltojen Mississippi
Fiktio

Simpsonit, televisiosarja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Makgadikgadijärvi

Makgadikgadijärvi oli Afrikassa nykyisen Botswanan valtion alueella sijainnut järvi. Okavango-, Sambesi- ja Cuando-joet laskivat järveen, joka kuivui 10 000 vuotta sitten. Nykyään alue on Kalaharin autiomaata.
Makgadikgadijärvi muodostui noin kaksi miljoonaa vuotta sitten, kun maankuoressa tapahtuneen muutoksen takia syntyi vedenjakaja, joka ohjasi alueen suuret joet Makgadikgadijärven altaaseen. Noin 20 000 vuotta sitten allas oli täyttynyt äärimmilleen ja järven vesi alkoi valua kohti merta ensin pohjoiseen ja sitten itään. Seurauksena nykyisen Sambesi-joen ylä- ja alajuoksu yhdistyivät muodostaen Victorian putoukset. Aiemmin laskujoeton Makgadikgadijärvi laski uuden vesiväylän myötä Intian valtamereen.
Makgadikgadin suolapannuja Sentinel-2 -satelliitin kuvassa.
Kuivemman ajanjakson takia Makgadikgadijärvi alkoi kuivua. Noin 10 000 vuotta sitten järvi oli jo lähes kuivunut. Allas täyttyi maalla, kun tuuli puhalsi alueelle hiekkaa Okavango kasasi sedimenttejä. Nykyään Makgadikgadijärvestä muistuttavat Okavangon suisto, Makarikarin ja Nxain suolapannu, Ngamijärvi ja Xaujärvi.
Aiheesta muualla

Kuvia tai muita tiedostoja aiheesta Makgadikgadijärvi Wikimedia Commonsissa
Ohio State Route 357

| Ohio State Route 357 |
| --- | --- |
 SR 357 kartalla
Maa:  Yhdysvallat
Tieluokka:  State Route
Pituus:  3,8 km
Alkupiste:  Peach Point
Reitti:  Put-in-Bay 1,2 km
Päätepiste:  umpikuja (3,8 km)
Kaistaluku:  kaksikaistainen
Muodostettu:  1934
State Route 357 (SR 357) on 3,8 kilometriä pitkä kaksikaistainen pohjois–etelä -suuntainen state highway Yhdysvaltain Ohioon osavaltion pohjoisosissa. Se kulkee ainoastaan Eriejärven South Bass -saarella, mutta jatkui ennen etelään mantereelle Catawbasaaren lauttayhteyden kautta, mistä syystä se on luokiteltu nykyisen suuntansa vastaisesti. Sen eteläpää sijaitsee West Shore Boulevard -kadulla noin 1,2 kilometriä Put-in-Bayn kylästä länteen ja sen pohjoispää on Eriejärven vastainen umpikuja noin 3,2 kilometriä Put-in-Baysta itään. SR 357 on toinen kahdesta state interwaysta Eriejärven Ohiolle kuuluvilla saarilla: toinen on Kelleyssaaren SR 575.
Reitti

SR 357 kulkee kokonaisuudessaan Eriejärvessä sijaitsevalla South Bass -saarella Put-in-Bay Townshipin alueella Ottawan piirikunnassa. SR 357 ei kuulu Yhdysvaltain National Highway System -järjestelmään (NHS). NHS-tiet on luokiteltu liittovaltion taloudelle, liikenteelle ja puolustukselle erityisen tärkeiksi.
SR 357 lähtee alkupisteestään West Shore Boulevardilta Peach Point -niemen kärjestä lounaaseen ja kaartuu sitten etelään ja kaakkoon. Se ohittaa Oak Point State Park -puiston ja kulkee saaren rantaa seuraillen itään. Se risteää Put-in-Bayn lentoasemalle ja Put-in-Bayn ja Catabwan välisen lauttareitille vievän County Route 163:n Poistuttuaan Put-in-Baysta SR 357 jatkaa itään ja ohittaa Perry's Victory and International Peace Memorial -muistomerkin, minkä jälkeen se kääntyy koilliseen. SR 357 päättyy umpikujaan lähelle Eriejärven rantaa.